hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu pt et hu hu hu hu hu hu hu hu hu hu hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Dr. Szalay Zsuzsa - Kiss Benedek:
Az épületekben felhasznált energiahordozók primerenergia-tényezője: mennyi az annyi? – 2. rész
L. Szabó Gábor - Deák Dávid Péter - Bodó Béla:
A fan-coil-os hűtési fogyasztói rendszer alakulása eltérő munkaközegeknél tervezési és exergetikai szempontból
A megújuló energiahordozók árnyoldala
Az MMK Épületgépészeti Tagozat elnökének felhívása OMÉN-2018 programok szervezésére
Illés Zoltán - Gáti Tamás - Szilvágyi Zsombor - Parsch Ádám:
Sikeres volt a III. Épületgépész Tervezői Konferencia
Már a legkisebbeknél is EC
Beszámoló a EUROSKILLS 2018 rendezvényről
Az Épületgépészeti Múzeum kincseiből – Glóbusz-hőmérő
Regélő tárgyak a MACSOI Népi Kályhás-Kandallós találkozóján – Idén először: gyakorlati nap előzte meg a szakmai konferenciát
Októberi számunk két lektorált cikkel kezdődik. Folytatjuk a primer energia átalakítási tényezők témájában megkezdett gondolatok közreadását. Szerzőink ezúttal a hazai rendeletekben szereplő értékeket vizsgálják. Bemutatják az életciklus vizsgálat alapján meghatározott értékeket és összehasonlítják a rendeleti értékekkel. Kiemelt figyelmet fordítanak a megújuló energiahordozókra, különös tekintettel azért, mert a vonatkozó rendelet előírja a megújuló energia részarányát a közel nulla energiaigényű épületek esetében.
Következő cikkünk szerzői referencia rendszerként egy fan-coil készülékekkel ellátott kétszintes irodaépületet vizsgálnak, és azt elemzik, hogy az adott berendezés a hőterhelés mekkora hányadát tudja elvonni, és ehhez milyen hőmérsékletű és térfogatáramú közeg felel meg a legjobban. A vizsgálatok megmutatták, hogy az eredetileg tervezett 7/12 °C-os hőlépcső helyett a 7/13 °C-os hőlépcső a legkedvezőbb.
Ezt követően a megújuló energiahordozók előnyeinek és árnyoldalainak értékeléséről olvashatnak. Szerzőnk megállapítja, hogy a szén-dioxid kibocsátás csökkentés alapja a megújuló energiahordozók nagyobb mértékű felhasználása, majd sorra veszi a különböző megújulókat, bemutatja hazai alkalmazási potenciáljukat és az alkalmazás nehézségeit.
Túl vagyunk egy sikeres Épületgépész Tervezői Konferencián és készülünk a november utolsó hetében sorra kerülő Országos Magyar Épületgépész Napok rendezvényeire. Utóbbival kapcsolatban közreadjuk az MMK Épületgépészeti Tagozata elnökének felhívását vidéki rendezvények szervezésére, valamint felhívjuk a figyelmet a Tervezői Pályázatra, amelynek nyertese az Év Épületgépész Tervezője címet is elnyeri. Bemutatjuk a csütörtök-pénteken a Műegyetemen sorra kerülő rendezvény programját is.
A lezajlott tervezői Konferenciáról rövid beszámolót adunk közre. A konferencia szakmai előadásainak egyikét a most 25 éves Schako Kft. munkatársai tartották. Előadásuk fontosabb gondolatait cikkben foglalták össze lapunkban. Bemutatják a Schako cég történetét, szólnak a légkezelő berendezések energiafogyasztásának csökkentéséről, a helyiségek nyomásszabályozására kifejlesztett korszerű megoldásokról és a nagykonyhai elszívó ernyőkről, amelyekkel biztosítható az egészséges munkahelyi környezet.
Egy másik fontos légtechnikai fejlesztésről is olvashatnak: már a legkisebb ventilátorok is kaphatók kis energia-felhasználású EC motorokkal.
A szelepmozgatók terén is vannak energiahatékony új megoldások. Szerzőnk okos szelepmozgatót mutat be, amellyel nemcsak a tervezett térfogatáram beállítása vagy a rendszer átöblítése valósítható meg, de jelet ad a rendszer működéséről, riasztást ad ki szükség esetén, adatokat gyűjt és beavatkozik az energiafelhasználás optimalizálása érdekében.
Ebben a számunkban is beszámolunk több fontos szakmai eseményről. A már említett OMÉN mellett a EUROSKILLS 2018 rendezvényről, a Keszthelyen tartott Népi Kályhás-Kandallós találkozóról, egy korszerű, smart oktatóterem átadásáról a BME-n.
Az Épületgépészeti Múzeum kincsei közül ezúttal a glóbusz-hőmérőt mutatjuk be.
Minden jog fenntartva! - 2022 - Magyar Épületgépészet